اکازئی

***اکازئی*** ایک پختون (یا پشتون، پٹھان) قبیلہ ہے جو شمالی پاکستان سے تعلق رکھتا ہے۔ یہ خاص طور پر یوسفزئی قبیلے کے ایک ذیلی شاخ، عیسی زئی قبیلے، کا حصہ ہے۔ یوسفزئی قبیلہ پختون قبائل میں سے ایک نہایت بااثر، مشہور اور معزز قبیلہ مانا جاتا ہے؛ جو خیبر پختونخوا میں آباد ہے۔ یہ قبیلہ اپنی بھرپور ثقافتی وراثت، مضبوط قبائلی ضابطہ (پشتونولی) اور تاریخی اثر و رسوخ کی وجہ سے جانا جاتا ہے۔ یوسفزئی قبیلے نے برطانوی نوآبادیاتی توسیع کے خلاف مزاحمت اور اپنی خود مختاری کو برقرار رکھنے میں اہم کردار ادا کیا۔ عسکری مورخ کرنل ہیرالڈ کارمائیکل وائلی نے یوسفزئی قبیلے کے بارے میں اپنا ذاتی نقطہ نظر پیش کرتے ہوئے لکھا: "یوسفزئی ایک زراعت پیشہ قوم ہے، عموماً ایک خوبصورت، متناسب جسم والا، اچھی جسمانی ساخت اور وجیہہ شخصیت کا حامل ہوتا ہے، جس میں نسلی فخر بہت نمایاں ہوتا ہے۔ وہ خوش لباس اور خوش اخلاق ہوتا ہے، جبکہ اس کی مہمان نوازی ضرب المثل ہے۔" 

## ''قبیلے کا تعارف''
اکازئی تورغر قبائل میں سے ایک قبیلہ ہے، جو یوسفزئی قبیلے کے عیسی زئی ذیلی قبیلے کی ایک شاخ ہے۔  اکازئی **اکا** کی اولاد ہیں جو**عیسیٰ** (عیسی زئی) کا بیٹا اور یوسف/( یوسف زئی ) کا پوتا تھا ۔  اکازئی کی مزید چار شاخیں ہیں اور ہر شاخ میں دو یا زیادہ ذیلی شاخیں (خیل) ہیں۔ 

## ''جغرا فیہ''
اکازئی قبیلے کی اکثریت (تقریباً 35,000) ایک پہاڑی علاقے، جس کا نام **[[ضلع تورغر|تورغر]]** (کالا پہاڑ) ہے، کی مغربی ڈھلوانوں پر اباد ہے ۔ اکازئیوں کا علاقہ حسن زئی قبیلے کے شمالی جانب ہے۔ اس کے مشرقی جانب اگرور کا حصہ ہے، شمال میں چغرزئی (نصرت خیل اور بسی خیل) ہیں جبکہ مغرب میں مشہور دریائے سندھ بہتا ہے۔ مچائی سر (چوٹی) ان کے جنوب کی طرف ہے، جو تورغر کی سب سے اونچی چوٹی (9817 فٹ) ہے- یہ چوٹی اکازئیوں کے حصے میں آتی ہے۔ اکازئی کے اہم دیہات کند (بر اور کوز)، بمبل اور بلیانڑے ہیں۔ دیگر دیہات دربنڑے، کنڈر، بکرے، لید، لاشوڑہ ، بکیانڑہ ، موراتہ، توڑم اور لاڑے ہیں ۔ سکھ حکمرانی کے دوران اور 1868 تک، اکازئی اگرور وادی (تحصیل اوگی) کے گاؤں شاہتوت کے مالک تھے۔  زندگی کے بہترامکانات کے لیے، اکازئی تورغر سے ملحقہ علاقوں اور ملک کے دوسرے شہروں میں ہجرت کر گئے۔ تور ''غر'' سے ہجرت کرنے والے اکازئی اب ضلع مانسہرہ کی تحصیل اوگی (ملحقہ تور*غر*) ، وادی پکھل اور وادی کونش چنارکوٹ ضلع مانسہرہ ، ملک پورہ - ایبٹ آباد ، کھلابٹ ٹاؤن شپ ، نارا، ہری پور ، کراچی ، راولپنڈی اور ضلع اٹک کے برہان میں رہ رہے ہیں۔

## '' برطانوی حکومت کے خلاف مسلح مہمات''
برطانوی راج 1858 سے 1947 کے دوران تور*غر* کبھی اس کے زیر انتظام نہیں رہا ۔ اکازئی اور حسن زئی دوسرے تور غر قبائل کے مل کرانگریزوں کے خلاف لڑنے میں بہت سرگرم رہے۔ قبیلے کے جنگی کردار اور بہادری کو سر ولیم ولسن ہنٹر نے اس طرح بیان کیا ہے:-

ہندوستانی برطانوی حکومت نے مختلف اوقات میں تور *غر* قبائل کو دبانے کے لیے *تور غر* میں پانچ بڑی مہمات بھیجیں: 

* **پہلی تور غر مہم - 1852-1853**۔ 1851 کے موسم خزاں کے دوران سالٹ ڈیپارٹمنٹ کے کارنے اور ٹیپ نامی دو برطانوی افسروں کا قتل اس مہم کی وجہ بنی ۔ یہ آپریشن دسمبر 1852 سے جنوری 1853 تک کیا گیا تھا ۔ اس مہم میں 3,800 فوجی شامل تھے جن کی کمانڈ لیفٹیننٹ کرنل میکسن نے کی ۔ مہم میں شامل پانچ فوجی ہلاک اور 10 زخمی ہوئے۔

* **دوسری تور غر مہم - 1868** ۔ یہ مہم حسن زئی، اکازئی اور چغرزئی قبائل کی طرف سے وادئی اگرور میں واقع اوگی کی برطانوی پولیس چوکی پر حملہ کی وجہ سے وقوع پزیر ہوئی ۔ یہ آپریشن اکتوبر 1868 کے دوران کیا گیا۔ یہ مہم 12,544 فوجیوں پر مشتمل تھی جس کی کمانڈ میجر جنرل وائلڈ نے کی ۔ مہم میں 55 فوجی ہلاک اور 29 زخمی ہوئے۔

* **تیسری تور غر مہم - 1888**۔ اس آپریشن کو پہلی ہزارہ مہم 1888 بھی کہا جاتا ہے۔ وجہ برطانوی علاقے کے دیہاتوں پر قبائل کی طرف سے مسلسل چھاپے اور ایک برطانوی دستے پر حملہ، جس میں دو انگریز افسر مارے گئے تھے، اس مہم کی وجہ بنی۔ یہ پہلی اکتوبر سے 11 نومبر 1888 تک جاری رہی۔ یہ مہم 9,416 فوجیوں پر مشتمل تھی جس کی کمانڈ میجر جنرل جے میک کوین کر رہے تھے ۔ اس مہم میں 25 فوجی مارے گئے اور 57 زخمی ہوئے . 

* **چوتھی تور غر مہم - 1891۔** اس آپریشن کو دوسری ہزارہ مہم 1891 بھی کہا جاتا ہے۔ تورغر قبائل نے برطانوی حدود میں ان کے ایک دستے پر فائرنگ کی جو اس مہم کی وجہ بنی ۔ مہم کا دورانیہ مارچ سے نومبر 1891 تک تھا ۔ یہ فورس 7,289 فوجیوں پر مشتمل تھی جس کی کمانڈ میجر جنرل ڈبلیو کے ایلس نے کی ۔ اس مہم میں 9 فوجی ہلاک اور 39 زخمی ہوئے.

* **عیسیٰ زئی قبیلے کے خلاف مہم 1892 -** قبائل کی طرف سے کیے گئے معاہدوں اور تصفیہ کی کھلی خلاف ورزی اس مہم کا سبب بنیٰ ۔ اس مہم کا مقصد تین عیسیٰ زئی قبیلوں یعنی مداخیل ، حسن زئی اور اکازئی کو برطانوی حکومت کے ساتھ کیے گئے معاہدوں کی خلاف ورزی پر سزا دینا تھا۔ یہ ستمبر سے اکتوبر 1892 تک وقوع پزیر ہوا ۔ یہ فورس میجر جنرل ولیم لاک ہارٹ کی کمان میں 6000 فوجیوں اور 24 توپوں پر مشتمل تھی۔ اس مہم میں 24 فوجی ہلاک ہوئے - یہ ہلاکتیں قبائل کی گولیوں سے نہیں بلکہ ہیضہ کی وبا سے ہوئیں۔

## ''ثقافت، روایات اور زبان''
دیگر تمام پشتونوں کی طرح، اکازئیوں نے اپنی ثقافتی شناخت کو برقرار رکھا ہے۔ وہ *[[پشتونوالی|پختون والی]] کے* ضابطہ اخلاق کی سختی سے پیروی کرتے ہیں*،* جس میں مردانگی، نیکی، بہادری، وفاداری اورشائستگی شامل ہے۔ اکازئیوں نے *[[جرگہ]]* (مشاورتی اسمبلی)، *[[ننواتی]]* (وفد کا اعتراف جرم)، *حجرہ* (بڑا مہمان خانہ) اور *میلمستیا* (مہمان نوازی) کے پشتون رسم و رواج کو بھی برقرار رکھا ہے۔  پشتو اکازئیوں کی بنیادی زبان ہے ۔ ناہموار قدرتی خطوں اور کم سڑکوں کی وجہ سے دوسرے لوگوں/ زبانوں کے ساتھ کم تعامل ہونے کی وجہ سے تورغر کے اکازئی پشتو کی خالص ترین شکل بولتے ہیں۔ دوسرے علاقوں میں ہجرت کرنے والے اکازئیوں نے مقامی زبانیں اپنا لی ہیں جیسے؛ ہزارہ ڈویژن میں ہندکو۔

## ''تور غر ضلع کی'' تشکیل
14 اگست 1947 کو پاکستان کے قیام کے بعد، تور غر کو خیبر پختونخواہ (*شمال مغربی سرحدی صوبہ*) کی صوبائی حکومت کے زیر انتظام قبائلی علاقے کا درجہ دیا گیا ۔ 28 جنوری 2011 کو تورغر خیبر پختونخواہ کا 25 واں ضلع بن گیا۔  جودبا اس نو تشکیل شدہ ضلع کا صدرمقام ہے جس میں درج ذیل تحصیلیں ہیں:۔

* جودبا
* کنڈر حسن زئی
* مدا خیل

اکثریتی اکازئی علاقے کندڑ حسن زئی تحصیل کے تحت آتے ہیں۔


## حوالہ جات

زمرہ:یوسف زئی پشتون قبائل
زمرہ:پاکستان کے معاشرتی گروہ